การมีเพศสัมพันธ์แบบ 669 ที่แจ๊ค หม่า เคยกล่าวไว้อธิบายได้ว่าอย่างไร
แจ๊ค หม่า พูดกับพนักงานในงาน Ali Day ประจำปี 2019 ของบริษัท ซึ่งจัดขึ้นเพื่อสรรเสริญความอดทน และแรงใจในการต่อสู้ของเพื่อนร่วมงานและครอบครัวของพนักงานของ Alibaba โดยหนึ่งไฮท์ไลท์ของงานคือการเฉลิมฉลองงานแต่งงานของพนักงานหนุ่มสาวของ Alibaba ซึ่งในปีนี้มีถึง 102 คู่

ในงานนี้ แจ๊ค หม่าขึ้นพูดโดยบอกว่า เราชื่นชมถึงจิตวิญญาณของการทำงานหนักแบบ 996 แต่เราก็ต้องการชีวิตแบบ 669 ด้วย แน่นอนว่า 669 ฟังดูคล้ายกับวัฒนธรรม 996 ที่หมายถึงการทำงานหนัก แต่ 669 ที่หม่าพูดในครั้งนี้หมายถึง “การมีเพศสัมพันธ์”

6 ตัวแรก หมายถึง “6 ครั้ง”

6 ตัวที่สอง หมายถึง “6 วัน”

9 ตัวสุดท้าย เป็นคำพ้องเสียงในภาษาจีนที่มีความหมายว่า “ยาวนาน”

โดยสรุป 669 ที่หม่าต้องการสื่อสาร หมายถึงต้องการให้คู่รักพนักงาน Alibaba มีเพศสัมพันธ์บ่อยครั้ง เป็นไปได้ก็คือควรมีเพศสัมพันธ์ทุกวันให้ได้สัก 6 ครั้งใน 6 วันต่อสัปดาห์ และที่สำคัญเพศสัมพันธ์แต่ละครั้งต้องมีอย่างยาวนานด้วย

แจ๊ค หม่าเชื่อว่าวัตถุประสงค์ของการแต่งงานคือการมีลูก “KPI ข้อแรกของการแต่งงาน คือการมีผลลัพธ์ มีสินค้าออกมา ซึ่งสินค้าในนี้ก็คือ ลูก”

หลังจากที่มีข่าวว่าแจ๊ค หม่าพูดเรื่อง 669 ก็ทำให้เกิดกระแสความไม่พอใจในโลกอินเทอร์เน็ตจีน
ตลาดการเงิน & ผลิตภัณฑ์และบริการทางการเงิน